PATVIRTINTA

Kauno miesto savivaldybės

administracijos direktoriaus

2018 m. balandžio 9 d.

įsakymu Nr. A-1201

**KVIETIMAS TEIKTI PARAIŠKAS PAGAL VISUOMENINĖS PASKIRTIES OBJEKTŲ PRIEINAMUMO DIDINIMO PROGRAMOS PRIORITETĄ „VISUOMENINĖS PASKIRTIES OBJEKTŲ PRIEINAMUMO DIDINIMAS PRITAIKANT JUOS GYVENTOJŲ BENDRAJAI KULTŪRAI UGDYTI, TURIZMO, SVEIKATINIMO, SPORTO, SOCIALINĖMS, UŽIMTUMO IR KITOMS VEIKLOMS PLĖTOTI“ NR. VPO-2018-1**

|  |  |  |
| --- | --- | --- |
| **Eil. Nr.** | **Sąlygos** | **Aprašymas** |
| 1. | Programos pavadinimas | Visuomeninės paskirties objektų prieinamumo didinimo programa |
| 2. | Prioritetas ir tinkamos veiklos | 2.1. Prioritetas – visuomeninės paskirties objektų prieinamumo didinimas pritaikant juos gyventojų bendrajai kultūrai ugdyti, turizmo, sveikatinimo, sporto, socialinėms, užimtumo ir kitoms veikloms plėtoti. 2.2. Veiklos pagal prioritetą:2.2.1. esamų erdvių ir (ar) naujų daugiafunkcių erdvių atvėrimas visuomeninės paskirties objektuose, sutvarkant ir pritaikant juos kultūros, laisvalaikio, turizmo ir (ar) kitoms visuomenės reikmėms, užtikrinant, kad jomis kuo plačiau galėtų naudotis visi žmonės, išlaikant esamus ir sukuriant papildomus lankytojų srautus;2.2.2. visuomeninės paskirties objektų, kuriuose numatoma plėtoti UNESCO Kūrybinių miestų tinklo dizaino srities veiklas, sutvarkymas (pritaikymas) ir įveiklinimas;2.2.3. kultūros paveldo objektų, kultūrinio turizmo požiūriu patrauklių architektūrinę ar kraštovaizdinę vertę turinčių objektų atnaujinimas. |
| 3.  | Veiklų vykdymo vieta | Veiklų vykdymo vieta – Kaunas |
| 4. | Reikalavimai pareiškėjams ir visuomeninės paskirties objektui | 4.1. Paraiškas gali teikti Lietuvos Respublikos įstatymų nustatyta tvarka įregistruoti viešieji ir privatieji juridiniai asmenys, išskyrus Kauno miesto savivaldybės (toliau – Savivaldybė) biudžetines įstaigas, kurie visuomeninės paskirties objektą valdo nuosavybės teise ar kitais įstatymų nustatytais pagrindais ir visuomeninės paskirties objekte vykdo veiklą, galimą vykdyti nurodytos visuomeninės paskirties objekte (toliau – Asmenys).4.2. Visuomeninės paskirties objektams priskiriamas visuomenės reikmėms naudojamas nekilnojamasis turtas (pastatai, patalpos) ir jam eksploatuoti naudojami žemės sklypai (teritorijos), kurie nuosavybės teise ar kitais įstatymų nustatytais pagrindais valdomi Asmenų (toliau – Objektai).4.3. Objektas yra arba bus atviras, prieinamas ir visuomenės lankomas, jame paraišką teikiančio Asmens veikla vykdoma ne trumpiau kaip penkerius metus po finansavimo skyrimo.4.4. Asmens teisės į Objektą, dėl kurio prašomas finansavimas, turi būti įregistruotos įstatymų nustatyta tvarka ir galioti ne trumpiau kaip penkerius metus nuo paraiškos pateikimo datos. 4.5. Asmuo teisės aktų nustatyta tvarka iki paraiškos pateikimo dienos turi būti tinkamai atsiskaitęs už ankstesniais metais skirtų Savivaldybės biudžeto lėšų (jeigu buvo skirta) panaudojimą.4.6. Finansavimas Objektui negali būti skiriamas, jeigu:4.6.1. Asmuo paraiškoje arba jos prieduose pateikė klaidinančią informaciją;4.6.2. Asmuo yra bankrutavęs, bankrutuojantis, likviduojamas ar laikinai sustabdęs veiklą;4.6.3. Asmuo yra neįvykdęs su mokesčių ir socialinio draudimo įmokų mokėjimu susijusių įsipareigojimų pagal Lietuvos Respublikos teisės aktus;4.6.4. yra įsiteisėjęs teismo sprendimas dėl Asmens įsipareigojimų nevykdymo gaunant paramą iš Europos Sąjungos, Europos ekonominei erdvei priklausančių Europos laisvosios prekybos asociacijos valstybių arba Lietuvos Respublikos biudžetų lėšų;4.6.5. Asmuo bandė gauti konfidencialios informacijos arba daryti įtaką Savivaldybės atstovams, paraiškų atrankos darbo grupės nariams paraiškų vertinimo ir atrankos procesų metu;4.6.6. Objekte planuojama vykdyti veikla prieštarauja Objekto paskirčiai, t. y. šios veiklos negalima vykdyti tokios paskirties Objekte.4.7. Už paraiškoje nurodytų veiklų vykdymą (darbų atlikimą) atsakingas Asmuo. |
| 5. | Finansavimo intensyvumas | 5.1. Objektui finansuoti iš Savivaldybės biudžeto gali būti skiriama lėšų iki 100 proc. tinkamų finansuoti projekto išlaidų padengti. Nagrinėjant prašymus ir siūlant finansavimo dydį, prioritetas teikiamas Asmenims, užtikrinantiems, kad Objektui pritaikyti yra gaunama kuo daugiau lėšų iš kitų fondų, partnerių (rėmėjų) ir (arba) kitų finansavimo šaltinių. 5.2. Objektai finansuojami 2018 metais. Vėliausia galima Objekto finansavimo pabaigos data – 2018 m. gruodžio 31 d. |
| 6. | Paraiškos rengimo ir pateikimo tvarka ir terminai | 6.1. Siekdamas gauti finansavimą, Asmuo turi užpildyti ir pateikti šiuos dokumentus:6.1.1. Visuomeninės paskirties objektų prieinamumo didinimo programos objekto finansavimo paraišką, parengtą pagal Kauno miesto savivaldybės administracijos direktoriaus 2018 m. balandžio 4 d. įsakymu Nr. A-1150 „Dėl Visuomeninės paskirties objektų prieinamumo didinimo programos objekto finansavimo paraiškos formos ir paraiškos administracinės atitikties ir tinkamumo vertinimo lapo formos patvirtinimo“ patvirtintą formą. Pareiškėjas turi užpildyti kiekvieną paraiškos dalį, vadovaudamasis paraiškoje pateiktais paaiškinimais. Paraiška turi būti pasirašyta pareiškėjo vadovo ar jo įgalioto asmens bei pareiškėjo finansininko. Asmuo atsako už paraiškoje nurodytų duomenų teisingumą;6.1.2. kitus dokumentus:6.1.2.1. Asmens registravimo pažymėjimo ir galiojančių įstatų (nuostatų) kopijas arba Lietuvos Respublikos juridinių asmenų registro išplėstinio išrašo kopiją. Asmuo atsako už šiuose dokumentuose pateiktos informacijos teisingumą;6.1.2.2. Asmens ir kitų finansavimo šaltinių įnašą pagrindžiančius dokumentus;6.1.2.3. dokumentą, patvirtinantį, kad Objektas nuosavybės, patikėjimo teise arba kitais pagrindais (panaudos, nuomos ir kt.) yra valdomas Asmens; 6.1.2.4. statinio pripažinimo avariniu aktą ir avarijos grėsmės pašalinimo darbų orientacinės kainos skaičiavimo dokumentą (jei prašoma lėšų avarijos grėsmei pašalinti);6.1.2.5. suvestinę sąmatą (jei parengtas techninis projektas);6.1.2.6. sąmatinio skaičiavimo dokumentą (jei nėra parengtas techninis projektas);6.1.2.7. dokumentą, patvirtinantį istorinę, architektūrinę, paveldinę objekto vertę (jei taikoma);6.1.2.8. Savivaldybės administracijos Kultūros paveldo skyriaus ar (ir) Kultūros paveldo departamento prie Kultūros ministerijos suderintą tvarkybos darbų projektą su skaičiuojamąja kaina, parengtą pagal paveldo tvarkybos reglamentą PTR 3.06.01:2014 „Kultūros paveldo tvarkybos darbų projektų rengimo taisyklės“, patvirtintą Lietuvos Respublikos kultūros ministro 2007 m. birželio 4 d. įsakymu Nr. ĮV-329 „Dėl paveldo tvarkybos reglamento PTR 3.06.01:2014 „Kultūros paveldo tvarkybos darbų projektų rengimo taisyklės“ patvirtinimo“, ir paveldo tvarkybos reglamentą PTR 4.01.26:2007 „Nekilnojamojo kultūros paveldo tvarkybos darbų skaičiuojamųjų kainų nustatymo rekomendacijos“, patvirtintą Lietuvos Respublikos kultūros ministro 2007 m. rugpjūčio 8 d. įsakymu Nr. ĮV-527 „Dėl paveldo tvarkybos reglamento PTR 4.01.26:2007 „Nekilnojamojo kultūros paveldo tvarkybos darbų skaičiuojamųjų kainų nustatymo rekomendacijos“ patvirtinimo“ (arba paveldo tvarkybos reglamentą PTR 4.01.01:2007 „Nekilnojamojo kultūros paveldo ardomųjų tyrimų ir projektavimo dokumentacijos rengimo darbų sąnaudų normatyvai“, patvirtintą Lietuvos Respublikos kultūros ministro 2007 m. rugpjūčio 8 d. įsakymu Nr. ĮV-528 „Dėl paveldo tvarkybos reglamento PTR 4.01.01:2007 „Nekilnojamojo kultūros paveldo ardomųjų tyrimų ir projektavimo dokumentacijos rengimo darbų sąnaudų normatyvai“ patvirtinimo“), arba statinio projektą su skaičiuojamąja kaina, parengtą pagal statybos techninį reglamentą STR 1.04.04:2017 „Statinio projektavimas, projekto ekspertizė“, patvirtintą Lietuvos Respublikos aplinkos ministro 2016 m. lapkričio 7 d. įsakymu Nr. D1-738 „Dėl statybos techninio reglamento STR 1.04.04:2017 „Statinio projektavimas, projekto ekspertizė“ patvirtinimo“, kurio sudėtinė dalis yra tvarkybos darbų projektas (jei prašoma finansuoti nekilnojamųjų kultūros vertybių tvarkybos darbų atlikimą);6.1.2.9. leidimą įgyvendinti tvarkybos darbų projektą, išduotą paveldo tvarkybos reglamento PTR 3.04.01:2014 „Leidimų atlikti tvarkybos darbus išdavimo taisyklės“, patvirtinto Lietuvos Respublikos kultūros ministro 2005 m. balandžio 19 d. įsakymu Nr. ĮV-155 „Dėl paveldo tvarkybos reglamento PTR 3.04.01:2014 „Leidimų atlikti tvarkybos darbus išdavimo taisyklės“ patvirtinimo“, nustatyta tvarka (jei prašoma finansuoti nekilnojamųjų kultūros vertybių tvarkybos darbų atlikimą);6.1.2.10. kitą informaciją, pagrindžiančią finansavimo reikalingumą ar papildančią paraiškoje pateiktą informaciją.6.2. Paraiška gali būti teikiama vienu iš būdų: raštu arba elektroninėmis priemonėmis per Savivaldybės elektroninių paslaugų sistemą (<http://ep.kaunas.lt>).6.3. Jei paraiška teikiama raštu, ji, jos priedai bei paraiškos elektroninė versija („Excel“ formatu), įrašyta elektroninėje laikmenoje, siunčiami paštu arba pristatomi į vietą adresu: Kauno miesto savivaldybės administracijos Klientų aptarnavimo skyriaus Asmenų aptarnavimo poskyris, Laisvės al. 96 (6 darbo vieta), užklijuotame voke (pakete), ant kurio turi būti užrašas „Paraiška“, nurodytas programos, pagal kurią teikiama paraiška, pavadinimas, Asmens pavadinimas ir adresas. Paraiška ir jos priedai turi būti užpildyti kompiuteriu, lietuvių kalba, atspausdinti, pasirašyti ir kartu su pridedamais dokumentais susegti į lengvai išardomus segtuvus. Paraiškos dokumentai negali būti įrišti spiraliniu ar terminiu būdu, įkišti į įmautes. Visi paraiškos ir pridedamų dokumentų lapai (jeigu dokumentai pateikiami užsienio kalba, jie turi būti išversti į lietuvių kalbą) turi būti sunumeruoti eilės tvarka. Ranka užpildytos paraiškos nebus priimamos.6.4. Jei paraiška su pridedamais dokumentais teikiama per Savivaldybės elektroninių paslaugų sistemą (<http://ep.kaunas.lt>), Asmuo užpildo paraiškos formą, ją atspausdina, pasirašo ir nuskenavęs kartu su pridedamais dokumentais PDF formatu ir papildomai pridedama paraiškos el. versija „Excel“ formatu įkelia į sistemą.6.5. Kai paraiškos originalo (teikiant per Savivaldybės elektroninių paslaugų sistemą – nuskenuotos PDF formatu) ir el. versijos (teikiamos „Excel“ formatu) turinys nesutampa, vadovaujamasi paraiškos originale nurodyta informacija.6.6. Galutinis paraiškos pateikimo terminas – 2018 m. gegužės 3 d. Jei paraiška siunčiama paštu, pateikimo data laikoma pašto antspaudo data. Jei paraiška teikiama per Savivaldybės elektroninių paslaugų sistemą, pateikimo data laikoma elektroninėje sistemoje pateikimo momentu fiksuota data. Jei paraiška pristatoma į Savivaldybę, galutinis terminas yra 2018 m. gegužės 3 d. 16 val.6.7. Gautos paraiškos yra registruojamos. Po nustatyto termino pateiktos paraiškos nenagrinėjamos. 6.8. Tas pats Asmuo gali teikti tik vieną paraišką dėl to paties Objekto pritaikymo visuomenės poreikiams.6.9. Pasibaigus paraiškų pateikimo terminui, Asmenų, pateikusių paraiškas, iniciatyva paraiškų negalima taisyti, tikslinti, pildyti ar pateikti papildomus dokumentus.  |
| 7. | Tinkamosfinansuoti išlaidos | 7.1. Tinkamomis finansuoti išlaidomis gali būti pripažįstamos tik tos išlaidos, kurios yra:7.1.1. tiesiogiai susijusios su veiklomis (darbais) Objekto prieinamumui didinti;7.1.2. būtinos Objekto prieinamumui didinti ir atitikti skaidraus finansų valdymo, sąnaudų efektyvumo principus;7.1.3. suplanuotos efektyviai ir pagrįstai (atitinkančios realias rinkos kainas, panaudojamos tik siekiant didinti Objekto prieinamumą);7.1.4. faktiškai patirtos nuo to 2018 m. ketvirčio, kada yra pasirašoma Savivaldybės biudžeto lėšų naudojimo sutartis, pradžios iki sutartyje numatytos Objekto finansavimo laikotarpio pabaigos datos; nustatomos ir patikrinamos; pagrįstos jas įrodančiais dokumentais, atitinkančiais Lietuvos Respublikos teisės aktus ir projekto įgyvendinimo sutartį.7.2. Tinkamoms vykdymo išlaidoms priskiriamos šios išlaidos:7.2.1. Objekto remonto, atnaujinimo, vidaus ar išorės tvarkymo darbai;7.2.2. Objekto teritorijos (žemės sklypo) tvarkymo darbai;7.2.3. nekilnojamųjų kultūros vertybių tvarkybos darbai;7.3.3. visos kitos paraiškoje nurodytoms veikloms (darbams) įgyvendinti būtinos išlaidos. |
| 8. | Netinkamos finansuoti išlaidos | 8.1. Paraiškos rengimo išlaidos.8.2. Baudos, delspinigiai, išlaidos finansinėms nuobaudoms.8.3. Bylinėjimosi išlaidos.8.4. Išlaidos paskolų palūkanoms ir skolų padengimo išlaidos.8.5 Išlaidos Objekto prieinamumui didinti, apmokamos iš kitų finansavimo šaltinių.8.6. Išlaidos, paraiškoje įvardytos kaip nenumatytos išlaidos.8.7. Išlaidos veikloms, kurios bet kokiomis formomis, metodais ir būdais pažeidžia Lietuvos Respublikos Konstituciją, įstatymus ir kitus teisės aktus. |
| 9.  | Paraiškų atranka ir vertinimo kriterijai | 9.1. Paraiškos pradedamos vertinti pasibaigus paraiškų priėmimo terminui, kai užregistruojamos visos laiku pateiktos paraiškos.9.2. Paraiškų vertinimo ir atrankos procedūros vykdomos vadovaujantis Visuomeninės paskirties objektų prieinamumo didinimo programos įgyvendinimo tvarkos aprašu, patvirtintu Kauno miesto administracijos direktoriaus 2018 m. kovo 13 d. įsakymu Nr. A-858 „Dėl Visuomeninės paskirties objektų prieinamumo didinimo programos įgyvendinimo tvarkos aprašo patvirtinimo“. |
| 10. | Aktualūs dokumentai | 10.1. Kauno miesto savivaldybės strateginis plėtros planas iki 2022 metų, patvirtintas Kauno miesto savivaldybės tarybos 2015 m. balandžio 2 d. sprendimu Nr. T-127 „Dėl Kauno miesto savivaldybės strateginio plėtros plano iki 2022 metų patvirtinimo“.10.2. Kauno miesto savivaldybės 2018–2020 metų strateginis veiklos planas, patvirtintas Kauno miesto savivaldybės tarybos 2018 m. vasario 6 d. sprendimu Nr. T-4 „Dėl Kauno miesto savivaldybės 2018–2020 metų strateginio veiklos plano patvirtinimo“.10.3. Visuomeninės paskirties prieinamumo didinimo programa, patvirtinta Kauno miesto savivaldybės tarybos 2017 m. spalio 17 d. sprendimu Nr. T-697 „Dėl Visuomeninės paskirties objektų prieinamumo didinimo programos patvirtinimo“.10.4. Visuomeninės paskirties objektų prieinamumo didinimo programos įgyvendinimo tvarkos aprašas, patvirtintas Kauno miesto administracijos direktoriaus 2018 m. kovo 13 d. įsakymu Nr. A-858 „Dėl Visuomeninės paskirties objektų prieinamumo didinimo programos įgyvendinimo tvarkos aprašo patvirtinimo“.10.5. Lietuvos Respublikos Vyriausybės 2011 m. spalio 12 d. nutarimas Nr. 1178 „Dėl Statinio (jo patalpų) naudojimo ne pagal paskirtį atvejų ir tvarkos aprašo patvirtinimo“.  |
| 11. | Objekto finansavimo rezultatų viešinimo reikalavimai | Objekto finansavimo rezultatai privalo būti viešinami laikantis projekto finansavimo sutartyje nustatytų reikalavimų |
| 12. | Informacijos teikimas  | 12.1. Informaciją dėl paraiškų pildymo teikia Savivaldybės administracijos Plėtros programų ir investicijų skyriaus specialistė Evelina Revuckaitė, tel. (8 37) 42 29 14.12.3. Užklausos raštu teikiamos el. paštu evelina.revuckaite@kaunas.lt.  |

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**